Z A P I S N I K

38. sjednice Vijeća Mjesnog odbora Branovec – Jalševec,
 održane 1. srpnja 2024.
 u prostoru objekta mjesne samouprave, Branovečka cesta 94,
 s početkom u 18,00 sati

NAZOČNI ČLANOVI VIJEĆA:  Hrvoje Horvat, Anto Stanić, Ivan Furdin i Slavko Oklješa
Predsjedava Hrvoje Horvat, predsjednik Vijeća.
Zapisnik vodi Hrvoje Horvat, predsjednik Vijeća. 
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 38. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 37. sjednice Vijeća, održane 24. lipnja 2024. bez izmjena.

Predsjednik predlaže dopunu dnevnog reda: 
1. Prijedlog izmjena GUP-a Grada Zagreba – donošenje zaključka;
2. Prijedlog za izmještanje zelenog otoka s lokacije Branovečka cesta 98 – donošenje zaključka.

Na prijedlog predsjednika, Vijeće jednoglasno utvrđuje

D N E V N I    R E D:

1. Prijedlog za postavu prometnog ogledala na raskrižju ulice Prevende i Branovečke ceste – donošenje zaključka;
1. Prijedlog za postavljanje javne rasvjete – donošenje zaključka;
1. Prijedlog izmjena GUP-a Grada Zagreba  – donošenje zaključka;
1. Prijedlog za izmještanje zelenog otoka s lokacije Branovečka cesta 98 – donošenje zaključka;
1. Pitanja, prijedlozi i obavijesti.

Ad 1. Prijedlog za postavu prometnog ogledala na raskrižju ulica Prevende i Branovečke ceste

U raspravi sudjeluju svi prisutni.
Vijeće jednoglosno donosi 

ZAKLJUČAK
o prijedlogu za postavu prometnog ogledala
na raskrižju ulice Prevende i Branovečke ceste

I. Na prijedlog građana, Vijeće Mjesnog odbora predlaže da se postavi prometno ogledalo na raskrižju Branovečke ceste i ulice Prevende te odvojka Branovečke ceste prema kbr. 95.
II. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet.




Ad 2. Prijedlog za postavljanje javne rasvjete

U raspravi sudjeluju svi prisutni. 
Vijeće jednoglasno donosi 

ZAKLJUČAK
o prijedlogu za postavljanje javne rasvjete

I. Razmotren je prijedlog za postavljanje nedostajućih rasvjetnih tijela na postavljenim stupovima javne rasvjete.
II. Predlaže se postavljanje nedostajućih rasvjetnih tijela na svaki drugi stup javne rasvjete te zamjena postojećih dotrajalih rasvjetnih tijela na lokacijama:

· Jalševečka cesta, od ulice Furdini prema ulici Ćuki,
· Branovečka cesta, odvojak od kbr. 282 do kbr. 286,
· Branovečka cesta, od kbr. 147do kbr. 187,
· Veliki Vrh, kod kbr. 300.

III. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Ad 3. Prijedlog izmjena GUP-a Grada Zagreba

ZAKLJUČAK
o prijedlogu izmjena GUP-a Grada Zagreba

I. [bookmark: _GoBack]Vijeće Mjesnog odbora predlaže da se u postupku izmjene GUP-a Grada Zagreba na području MO Branovec – Jalševec predvide zone za društveni sadržaj, te sadržaji javne i društvene namjene, predškolske, školske, sportsko-rekreacijske i zdravstvene namjene.
II. Vijeće ponovno napominje da Mjesni odbor Branovec – Jalševec nema niti jedno dječje igralište, niti jedno sportsko igralište kao ni vlastiti prostor mjesnog odbora, te smatra da bi se sve navedeno trebalo uzeti u obzir prilikom donošenja i strategijskog planiranja prilikom izmjene GUP-a Grada Zagreba.


Ad 4. Prijedlog za izmještanje zelenog otoka s lokacije Branovečka cesta 98

U raspravi sudjeluju svi prisutni.
Vijeće jednoglosno donosi 

ZAKLJUČAK
o prijedlogu za izmještanje zelenog otoka s lokacije Branovečka cesta 98

I. Razmotren je zahtjev DVD-a Branovec za izmještanje zelenog otoka s lokacije Branovečka cesta 98.
II. Vijeće Mjesnog odbora Branovec predlaže da se spremnici zelenog otoka s trenutne lokacije Branovečka cesta 98 izmjeste sjevernije za cca 30 metara na javnu površinu, jer se trenutno nalaze na parkiralištu DVD-a Branovec, koje se povremeno koristi i za vježbe članova DVD-a Branovec te ometaju rad članova DVD-a.

Ad 5. Pitanja, prijedlozi i obavijesti

Predsjednik je članove Vijeća obavijestio o aktualnim događanjima između dviju sjednica.

Sjednica je završila u 19,00 sati.

KLASA: 024-08/24-003/1379
URBROJ: 251-13-11-5/007-24-2
Zagreb, 1. srpnja 2024.

Zapisnik sastavio:
Hrvoje Horvat, predsjednik Vijeća

